Asmi iɛedda useggas, telḥeq-d lmudda-nni i s-yefka uwaɣezniw, Seɛdi yeṭṭef deg wawal, yusa-d. Di lweqt-nni, lemɛahda s Ṛebbi ur tettarẓ a ara bab-is ur ttyesseḥnat ḥaca ma tekkes-as-tt lmut. Axṣen ɛad a mmi-s n sselṭan yessnen, yeɣran, yumnen, xir n medden nniḍen yakk. Ass-nni kan d-yekcem tamurt uwaɣezniw, uqbel ad yaweḍ ɣuṛ-s a yesla yis-s d acu-t. Acḥal d yiwen i yesteqsa ɣef webrid ad as-d-yini kan : Annaɣ a mmi xḍuk ! Niɣ a k-yečč, yečč tamurt iɣef tetedduḍ ! Lameɛna d ayen, ifut wi ifuten, aqlab ɣer deffir ur yelli : tarewla ur yezmir ad yerwel. Ayen yekteb Sidi Ṛebbi ad yeḍru.